PSG同18歲天才續約 接替麥巴比成新核心
2024年04月30日 20:01
東網電視
更多新聞短片
沙利艾美利(右)續約至2029年。
巴黎聖日耳門(PSG)未能說服首席射手基利安麥巴比續約,但近日就成功用長約綁實中場新星沙利艾美利,雙方續約至2029年,會方將重點栽培呢位18歲法國國腳,將來接替麥巴比,擔任球隊核心角色。
沙利艾美利屬於巴黎聖日耳門青訓產品,16歲零151日就為球隊出戰聯賽,成為PSG史上正式賽事最年輕上陣球員,並迅速成為主力,上年11月已晉身法國大國腳,預料有望參加今屆歐國盃。雖然沙利艾美利位置上有別於基利安麥巴比,但兩人同屬天才型球員,PSG班主艾卡理化眼見留唔住麥巴比,於是改為將沙利艾美利打造成球隊新領袖,向佢開出長約。
沙利艾美利原本合約將於明夏約滿,佢續約之後話:「好開心可以留喺PSG,我自細已好愛呢間球會,希望作出最大貢獻。」相比起基利安麥巴比「貪婪」、「反骨」形象,沙利艾美利以乖乖仔示人,明顯更得人心,的確有潛質成為PSG新大佬。